title: 2013/582/ES: Eiropas Parlamenta Lēmums ( 2013. gada 17. aprīlis ) par Eiropas Inovāciju un tehnoloģiju institūta 2011. finanšu gada budžeta izpildes apstiprināšanu#Eiropas Parlamenta Rezolūcija ( 2013. gada 17. aprīlis ) ar konstatējumiem, kas ir neatņemama daļa no lēmuma par Eiropas Inovāciju un tehnoloģiju institūta 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/248

         EIROPAS PARLAMENTA LĒMUMS
   (2013. gada 17. aprīlis)
   par Eiropas Inovāciju un tehnoloģiju institūta 2011. finanšu gada budžeta izpildes apstiprināšanu
   (2013/582/ES)
   EIROPAS PARLAMENTS,

               —

               ņemot vērā Eiropas Inovāciju un tehnoloģiju institūta 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Inovāciju un tehnoloģiju institūta 2011. finanšu gada pārskatiem ar Institūta atbildi (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2008. gada 11. marta Regulu (EK) Nr. 294/2008 par Eiropas Inovāciju un tehnoloģiju institūta izveidi (4) un jo īpaši tās 21. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0108/2013),

               1.

               sniedz Eiropas Inovāciju un tehnoloģiju institūta direktoram apstiprinājumu par Institūta 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Inovāciju un tehnoloģiju institūta direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 110. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 97, 9.4.2008., 1. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Inovāciju un tehnoloģiju institūta 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Inovāciju un tehnoloģiju institūta 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Inovāciju un tehnoloģiju institūta 2011. finanšu gada pārskatiem ar Institūta atbildi (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2008. gada 11. marta Regulu (EK) Nr. 294/2008 par Eiropas Inovāciju un tehnoloģiju institūta izveidi (4) un jo īpaši tās 21. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0108/2013),

                  A.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka Eiropas Inovāciju un tehnoloģiju institūta (“Institūts”) gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Institūtu, kurš atrodas Budapeštā, izveidoja ar Regulu (EK) Nr. 294/2008;

                  C.

                  tā kā 2011. gada 8. jūnijā Komisija Institūtam piešķīra finansiālu autonomiju;

                  D.

                  tā kā 2011. gads bija pirmais, kad Revīzijas palāta publicēja ziņojumu par Institūta gada pārskatiem; tā kā revīzijas periods bija no 2011. gada 8. jūnija līdz 31. decembrim;

                  E.

                  tā kā Institūta 2011. gada kopējais budžets bija EUR 64 294 640;

                  F.

                  tā kā dotācijas veido aptuveni 90 % no Institūta budžeta un tāpēc to ietekme uz budžeta izpildi ir nozīmīga; tā kā dotācijas zināšanu un inovāciju kopienām (ZIK dotācijas) bija EUR 56 847 080;

                  G.

                  tā kā atbilstoši Institūta izveidošanas regulai tā 2011. gada budžets tika finansēts no Savienības piešķirtas subsīdijas, Eiropas Brīvās tirdzniecības asociācijas (EBTA) valstu ieguldījuma un ieguldījuma, ko piešķir uzņēmēja dalībvalsts;

                  H.

                  tā kā 2010. gada 23 martā Institūts parakstīja nolīgumu ar uzņēmējvalsts, proti, Ungārijas Republikas, valdību;

                  I.

                  tā kā 2011. gada beigās Institūtam tika reģistrēta negatīva budžeta izpilde EUR 1 824 955,81 apjomā (6); tā kā Institūts šo izpildi klasificē kā iespējamu aktīvu; tā kā saskaņā ar Komisijas grāmatvedības dienestu vadlīnijām negatīva budžeta izpilde nebūtu jāgrāmato kā debitoru saistības pret Komisiju, jo pārnestās summas parasti tiek daļēji atceltas;

                  J.

                  tā kā 2010. un 2011. gadā Institūts un tā partneris Izglītības un kultūras ģenerāldirektorāts kopīgi strādāja, lai izveidotu atbilstošas iekšējās struktūras un procedūras un Institūts varētu pārvaldīt Savienības līdzekļus saskaņā ar pareizas finanšu pārvaldības principiem un izpildīt obligātās prasības (7) attiecībā uz savu finansiālo autonomiju; tā kā tiek atzīts, ka ir izpildītas šādas prasības:

                              —

                              tiek efektīvi nošķirti kredītrīkotāja un grāmatveža pienākumi,

                              —

                              izveidota operatīvās uzskaites sistēma, kas ļauj pārbaudīt līdzekļu izmantošanu un atspoguļot to Savienības pārskatos,

                              —

                              izveidota atbilstoša maksājumu sistēma, lai nodrošinātu Savienības līdzekļu pareizu finanšu pārvaldību,

                  1.

                  atzinīgi vērtē Revīzijas palātas ziņojumu par Institūta 2011. finanšu gada pārskatiem;

         Budžeta un finanšu pārvaldība

                  2.

                  no gada pārskatiem konstatē, ka Institūta 2011. gada kopējais budžets bija EUR 64 294 640;

                  3.

                  no gada pārskatiem konstatē, ka Institūta 2011. gada budžets finansiālas autonomijas posmā (jūnijs–decembris) bija EUR 9 794 873,70;

                  4.

                  no gada pārskatiem konstatē, ka Savienības ieguldījums finansiālas autonomijas posmā bija EUR 8 234 873,70; turklāt norāda, ka šajā ieguldījumā iekļauti arī EBTA valstu piešķirtie EUR 191 433,87, ko Komisija iekasē un pēc tam pārskaita Institūtam kopā ar Savienības subsīdiju;

                  5.

                  atgādina, ka 2010. gada 23 martā Institūts parakstīja nolīgumu ar uzņēmējvalsts, proti, Ungārijas Republikas, valdību; atgādina, ka saskaņā ar šo nolīgumu uzņēmēja dalībvalsts apņemas sniegt ieguldījumu Institūta personāla izmaksu jomā, proti, segt algu izmaksas 20 darbiniekiem piecu gadu garumā; turklāt norāda, ka no 2011. gada ieguldījums veicams piecos ikgadējos maksājumos EUR 1 560 000 apjomā;

         Grāmatvedības sistēma

                  6.

                  no gada pārskatiem konstatē, ka Institūts 2011. gada 8. jūnijā ieviesa darbplūsmu, kuras pamatā ir uzkrājumu grāmatvedības (ABAC) princips – šo principu budžeta uzskaitei izmanto arī Komisija; turklāt norāda, ka no 2011. gada 8. jūnija līgumu administrēšanas sistēma tiek nodrošināta, izmantojot moduli ABAC contract;

                  7.

                  no gada pārskatiem konstatē, ka vispārējās grāmatvedības uzskaites veikšanai Institūts no 2011. gada 8. jūnija sāka izmantot SAP – sistēmu, ko izmanto Komisija un kas ir tieši saistīta ar ABAC; turklāt atzīmē, ka no 2011. gada 1. janvāra līdz 7. jūnijam Institūts izmantoja sava partnera – Izglītības un kultūras ģenerāldirektorāta – grāmatvedības sistēmu;

                  8.

                  no gada pārskatiem konstatē, ka no 2011. gada 19. decembra aktīvu pārvaldības sistēmu sāka nodrošināt ar moduli ABAC assets;

         Saistības

                  9.

                  no gada pārskatiem konstatē (8), ka gada izpildes līmenis ir 97,21 % saistību apropriācijām, 83,83 % maksājumu apropriācijām un 67,33 % maksājumu apropriācijām pret saistību apropriācijām;

                  10.

                  norāda, ka izpildes līmenis finansiālās autonomijas posmā ir 92,81 % saistību apropriācijām, 24,70 % maksājumu apropriācijām un 11,48 % maksājumu apropriācijām pret saistību apropriācijām; aicina Institūtu informēt budžeta izpildes apstiprinātājiestādi par pasākumiem, ko tas veiks, lai novērstu šo trūkumu, jo zemais izpildes līmenis liecina par grūtībām budžeta plānošanā un īstenošanā;

                  11.

                  konstatē, ka I sadaļas (“Personāla izdevumi”) saistību izpildes līmenis visā gadā bija 73,28 % un maksājumu apropriāciju izpildes līmenis pret saistību apropriācijām bija 92,79 %;

                  12.

                  konstatē, ka I sadaļas (“Personāla izdevumi”) saistību izpildes līmenis finansiālās autonomijas posmā bija 63,36 % un maksājumu apropriāciju izpildes līmenis pret saistību apropriācijām bija 88,56 %; aicina Institūtu informēt budžeta izpildes apstiprinātājiestādi par pasākumiem, ko tas veiks, lai novērstu šo trūkumu, jo zemais izpildes līmenis liecina par grūtībām budžeta plānošanā un īstenošanā;

                  13.

                  no gada pārskatiem konstatē, ka II sadaļas (“Administratīvie izdevumi”) saistību izpildes līmenis 2011. gada beigās bija 72,41 % un maksājumu apropriāciju izpildes līmenis bija 47,77 %; aicina Institūtu informēt budžeta izpildes apstiprinātājiestādi par pasākumiem, ko tas veiks, lai novērstu šo trūkumu, jo zemais izpildes līmenis liecina par grūtībām budžeta plānošanā un īstenošanā;

                  14.

                  konstatē, ka II sadaļas (“Administratīvie izdevumi”) saistību izpildes līmenis finansiālās autonomijas posmā bija 70,32 % un maksājumu apropriāciju izpildes līmenis pret saistību apropriācijām bija 42,13 %; aicina Institūtu informēt budžeta izpildes apstiprinātājiestādi par pasākumiem, ko tas veiks, lai novērstu šo trūkumu, jo zemais izpildes līmenis liecina par grūtībām budžeta plānošanā un īstenošanā;

                  15.

                  konstatē, ka III sadaļas (“Pamatdarbības izdevumi”) saistību izpildes līmenis visā gadā bija 99,32 % un maksājumu apropriāciju izpildes līmenis pret saistību apropriācijām bija 66,39 %; turklāt atzīmē – tas, ka saistību izpildes līmenis gan dotācijām zināšanu un inovāciju kopienām (ZIK), gan Institūta fondam bija 100 %, un pamatdarbības izdevumu maksājumu apropriāciju izpildes līmenis pret saistību apropriācijām bija 66,39 %, ir izskaidrojams tādējādi, ka neviens avansa maksājums papildu dotācijām netika veikts no otrā līdzekļu pārskaitījuma augustā;

                  16.

                  norāda, ka III sadaļas (“Pamatdarbības izdevumi”) saistību izpildes līmenis finansiālās autonomijas posmā bija 98,09 % un maksājumu apropriāciju izpildes līmenis pret saistību apropriācijām bija ļoti zems, proti, 3,46 %; aicina Institūtu informēt budžeta izpildes apstiprinātājiestādi par pasākumiem, ko tas veiks, lai novērstu šo trūkumu, jo zemais izpildes līmenis liecina par grūtībām budžeta plānošanā un īstenošanā;

                  17.

                  no Revīzijas palātas ziņojuma konstatē, ka dotāciju nolīgumus, uz kuru pamata tika veikti maksājumi 2011. gadā, Komisija (Izglītības un kultūras ģenerāldirektorāts) un Institūts regulāri parakstīja pēc tam, kad lielākā daļa pasākumu jau bija īstenoti; turklāt atzīmē, ka no 2011. gada septembra līdz decembrim Institūts veica galīgos maksājumus EUR 4 200 000 apmērā saskaņā ar trim dotāciju nolīgumiem, kurus parakstīja labu laiku pēc darbību sākšanas; aicina Institūtu informēt budžeta izpildes apstiprinātājiestādi par pasākumiem, ko tas veiks, lai novērstu šo trūkumu, jo tie norāda uz problēmām saistībā ar pareizu finanšu pārvaldību;

         Pārnestās apropriācijas

                  18.

                  konstatē, ka budžeta pozīcijā 3 100 (dotācijas ZIK) no 2010. uz 2011. gadu tika pārceltas maksājumu apropriācijas EUR 4 500 000 apmērā; turklāt atzīmē, ka tika veikti maksājumi EUR 3 780 634,25 apmērā, un tas nozīmē, ka 2011. gada beigās maksājumu apropriāciju izpildes līmenis pret saistību apropriācijām bija 84,01 %;

                  19.

                  norāda, ka no 2011. uz 2012. gadu automātiski tika pārnestas apropriācijas EUR 21 903 441,85 apmērā, un tās sadalījās šādi: 0,97 % – personāla izdevumiem, 2,25 % – administratīvajiem izdevumiem un lielākā daļa, proti, 96,79 % – darbības izdevumiem; aicina Institūtu informēt budžeta izpildes apstiprinātājiestādi par pasākumiem, ko tas veiks, lai novērstu šo trūkumu, jo pārnesto apropriāciju līmenis ir pārāk augsts un ir pretrunā budžeta gada pārskata principam;

                  20.

                  konstatē, ka EUR 3 778 942,31 no maksājumu apropriācijām no 2011. uz 2012. gadu tika pārnestas neautomātiski, jo 2011. gada beigās Institūtam bija vairākas saistības, par kurām līgumi bija pienācīgi noslēgti, bet par kurām neviens maksājums vai daļējs maksājums 2011. gadā nebija veikts; aicina Institūtu informēt budžeta izpildes apstiprinātājiestādi par pasākumiem, kas veikti šā trūkuma novēršanai;

         Darbā pieņemšanas procedūras

                  21.

                  no gada darbības pārskata konstatē, ka līdz 2011. gada beigām bija aizpildītas 40 štata vietas (23 pagaidu darbinieki un 17 līgumdarbinieki), un tas ir pieaugums par 66 %, salīdzinot ar aizpildītajām 24 štata vietām 2010. gada beigās;

                  22.

                  atzīst, ka līdzās personāla skaita pieaugumam 2011. gada septembrī tika izveidota jauna organizatoriska struktūra, lai ar pienācīgu skaitu personāla nodrošinātu jo īpaši administratīvo un horizontālo uzdevumu veikšanu, budžeta plānošanu un īstenošanu, cilvēkresursu vadību un grāmatvedības un iekšējās revīzijas uzdevumu veikšanu, tādējādi radot stabilu pamatu atbalstošajiem pakalpojumiem Institūtā;

                  23.

                  no gada darbības pārskata konstatē, ka 2011. gada 1. jūlijā amatā stājās jaunais Institūta direktors;

                  24.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (9) par aģentūru darbību, finanšu pārvaldību un kontroli.

         (1)  OV C 388, 15.12.2012., 110. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 97, 9.4.2008., 1. lpp.

         (5)  OV L 357, 31.12.2002., 72. lpp.

         (6)  2011. gada pārskati, 23. lpp.

         (7)  Komisijas 2009. gada 17. decembra Lēmums C(2009) 10145.

         (8)  2011. gada pārskati, 34. lpp.

         (9)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).


title: 2012/620/ES: Eiropas Parlamenta Lēmums ( 2012. gada 10. maijs ) par Eiropas Pārtikas nekaitīguma iestādes 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eiropas Pārtikas nekaitīguma iestādes 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/367

         EIROPAS PARLAMENTA LĒMUMS
   (2012. gada 10. maijs)
   par Eiropas Pārtikas nekaitīguma iestādes 2010. finanšu gada budžeta izpildes apstiprināšanu
   (2012/620/ES)
   EIROPAS PARLAMENTS,

               —

               ņemot vērā Eiropas Pārtikas nekaitīguma iestādes 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Pārtikas nekaitīguma iestādes 2010. finanšu gada pārskatiem, ar Iestādes atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 178/2002 (3), ar ko izveido Eiropas Pārtikas nekaitīguma iestādi, un jo īpaši tās 44. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0106/2012),

               1.

               atliek lēmuma pieņemšanu par apstiprinājuma sniegšanu Eiropas Pārtikas nekaitīguma iestādes izpilddirektoram par Iestādes 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Pārtikas nekaitīguma iestādes izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 106. lpp.

      (2)  OV L 248, 16.9.2002., 1. lpp.

      (3)  OV L 31, 1.2.2002., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eiropas Pārtikas nekaitīguma iestādes 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Pārtikas nekaitīguma iestādes 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Pārtikas nekaitīguma iestādes 2010. finanšu gada pārskatiem, ar Iestādes atbildēm (1),

                  —

                  ņemot vērā Padomes 2012. gada 21. februāra ieteikumu (06083/2012 – C7-0051/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes Regulu (EK) Nr. 178/2002 (3), ar ko izveido Eiropas Pārtikas nekaitīguma iestādi, un jo īpaši tās 44. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0106/2012),

                  A.

                  tā kā Revīzijas palāta ir norādījusi, ka ir guvusi pamatotu pārliecību par to, ka gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2011. gada 10. maijā Parlaments sniedza Eiropas Pārtikas nekaitīguma iestādes izpilddirektoram apstiprinājumu par Iestādes 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              Iestādi aicināja uzlabot budžeta procesus saistībā ar diferencētajām apropriācijām un daudzgadu izpildes plānošanu un uzraudzību,

                              —

                              papildus tam Iestādi mudināja uzlabot budžeta pārvaldību, lai samazinātu pārnesto līdzekļu ievērojamo apjomu,

                              —

                              aicināja Iestādi izvērtēt tās vadošo zinātnieku un valdes un ekspertu grupu locekļu iespējamos interešu konfliktus, lai varētu atklāt iespējamu informācijas nenorādīšanu interešu konflikta deklarācijās un laikus uz to reaģēt;

                  C.

                  tā kā Iestādes 2010. gada kopējais budžets bija EUR 74 700 000, kas ir par 4,6 % vairāk nekā 2009. gadā, kad budžeta apjoms bija EUR 71 400 000; tā kā sākotnējā Savienības iemaksa Iestādes 2010. gada budžetā bija EUR 69 041 000, kas salīdzinājumā ar tās sākotnējo iemaksu 2009. gadā ir par 4,36 % vairāk (6);

                  D.

                  tā kā darba apjoms un sarežģītība joprojām pieaug, jo bija paredzēts pieņemt vairāk nekā 560 zinātnisko pētījumu rezultātus,

         Budžeta un finanšu pārvaldība

                  1.

                  atgādina, ka Savienības sākotnējā iemaksa Iestādes 2010. gada budžetā bija EUR 69 041 000; tomēr atzīmē, ka šai summai tika pievienoti vēl EUR 3 950 000, atgūstot pārpalikumu, kā rezultātā Savienības kopējais ieguldījums 2010. gada budžetā bija EUR 72 991 000;

                  2.

                  pieņem zināšanai Iestādes gada darbības pārskatā izdarītos konstatējumus, ka 2010. gadā Iestādes budžeta izpildes apjoms bija 98,8 % attiecībā uz saistību apropriācijām un 83,5 % attiecībā uz maksājumu apropriācijām; pieņem zināšanai, ka 1. sadaļas (darbinieki) un 2. sadaļas (infrastruktūra) budžets tika izpildīts pilnībā, savukārt 3. sadaļā (pamatdarbības) izpildes apjoms bija 96,5 %;

                  3.

                  tomēr norāda, ka saskaņā ar gada darbības pārskatu Iestādes 2010. gada budžeta izpildes apjoms attiecībā uz maksājuma apropriācijām bija tikai 83,5 %, kas ir par 11 % mazāk nekā Iestādes noteiktais mērķis; no Iestādes komentāriem secina, ka budžeta izpildes apjoms attiecībā uz maksājuma apropriācijām ir mazāks par cerēto galvenokārt šādu iemeslu dēļ:

                              —

                              svarīgākos datu apstrādes un IT darbības atbalsta projektus sāka īstenot 2010. gada novembrī, un tāpēc maksājumi EUR 4 300 000 apmērā bija jāizdara tikai 2011. gadā,

                              —

                              novēlota līgumslēgšana par zinātniskās sadarbības pasākumiem un to maksājumu zemāks līmenis, kas ir jāveic saskaņā ar spēkā esošo subsīdiju piešķiršanas un publiskā iepirkuma programmu, radīja saistīto diferenciēto apropriāciju pārpalikumu EUR 1 300 000 apmērā,

                              —

                              maksājumi EUR 1 100 000 apmērā par atsevišķiem projektiem administrācijas un komunikācijas jomā tika atlikti uz 2011. gadu;

                  4.

                  pieņem zināšanai Iestādes apgalvojumu, ka par budžeta izpildi katru mēnesi tika ziņots valdei, tika norādīts uz atkāpēm no budžeta izpildes mērķiem attiecībā uz konkrētiem pasākumiem vai attiecībā uz zinātniskās sadarbības programmu un tika veikti novēršanas pasākumi;

                  5.

                  tomēr mudina Iestādi īstenot papildu pasākumus nolūkā gan no saistību, gan maksājumu apriopriāciju viedokļa nodrošināt budžeta apmierinošu izpildi un informēt budžeta izpildes apstiprinātājiestādi par sasniegtajiem rezultātiem;

                  6.

                  pieņem zināšanai Iestādes apgalvojumu, ka saskaņā ar Komisijas grafiku pāreja uz grāmatvedības sistēmu (ABAC), kas ir balstīta uz uzkrājumiem, bija paredzēta 2011. gada septembrī un notika šajā termiņā;

                  7.

                  uzskata par nepieņemamu, ka, kaut arī Iestādes valdē ir tikai 15 locekļu, katra valdes sanāksme vidēji izmaksā EUR 92 630, kas nozīmē EUR 6 175 par vienu locekli; uzsver, ka šī summa ir gandrīz trīs reizes lielāka par nākamās dārgākās decentralizētās aģentūras valdes izmaksām; uzskata, ka valdes sanāksmju izmaksas ir pārmērīgi lielas un būtu ievērojami jāsamazina; aicina Iestādi un tās valdi nekavējoties novērst šo situāciju un budžeta izpildes apstiprinātājiestādi līdz 2012. gada 30. jūnijam informēt par veiktajiem pasākumiem;

         Uz nākamo gadu pārnestās apropriācijas un līgumu pārvaldības process

                  8.

                  pieņem zināšanai Iestādes apgalvojumu, ka 6 % (EUR 270 000 000) saistību, kas attiecas uz pamatdarbībām un tika pārnesti uz nākamo gadu no 2009. gada budžeta, bija jāatceļ; konstatē, ka ir panākts uzlabojums salīdzinājumā ar iepriekšējo gadu, kurā 19 % saistību, kas attiecas uz pamatdarbībām, tika pārnesti uz nākamo gadu no 2008. gada budžeta, 37 % šādu saistību, kas attiecas uz pamatdarbībām, tika pārnesti uz nākamo gadu no 2007. gada budžeta un 26 % šādu saistību, kas attiecas uz pamatdarbībām, tika pārnesti uz nākamo gadu no 2006. gada budžeta;

                  9.

                  vēlreiz mudina Iestādi uzlabot savu budžeta pārvaldību, lai samazinātu pārnesto līdzekļu ievērojamo apjomu; norāda, ka šī situācija it īpaši apliecina Iestādes nespēju pārvaldīt līgumus un uzraudzīt atskaišu un finanšu izmaksu pārskatu iesniegšanu;

                  10.

                  aicina Iestādi izstrādāt un īstenot kopēju uzraudzības sistēmu, ar kuras palīdzību varētu pārvaldīt visus tās noslēgtos līgumus; pieņem zināšanai it īpaši to, ka direktorātā, kas ir atbildīgs par līgumu uzraudzību, nav izveidota centrāla un koordinēta struktūra; uzsver, ka šāda situācija rada līdzekļu neefektīvas izmantošanas un līgumu nekoordinētas uzraudzības risku, un tāpēc prasa Iestādei šo kompetenci centralizēt katra direktorāta līmenī;

                  11.

                  papildus tam mudina Iestādi uzlabot atskaitīšanos par līgumu izpildi, lai nodrošinātu Iestādes īstenoto pamatdarbības pasākumu uzraudzības un pārvaldības efektivitāti;

         Iepirkums

                  12.

                  pieņem zināšanai Iestādes gada darbības pārskatā teikto, ka 2010. gadā Iestāde pabeidza 24 iepirkuma procedūras EUR 48 800 000 apmērā attiecībā uz komunikācijas un administrācijas jomu un saistībā ar zinātniskās sadarbības programmu noslēdza 75 iepirkuma līgumus un 10 subsīdiju piešķiršanas līgumus par attiecīgi EUR 5 700 000 un EUR 2 100 000;

                  13.

                  norāda, ka Iestāde kopš 2008. gada varēja izmantot iepirkumu praktisko ceļvedi, lai saviem darbiniekiem sniegtu praktiska rakstura vadlīnijas, kas būtu jāpiemēro, sagatavojot un īstenojot iepirkuma procedūras un to rezultātā slēdzamo līgumu, un ka šis ceļvedis tiek regulāri atjaunināts; turklāt norāda, ka to patlaban pārskata, lai ņemtu vērā Komisijas nesen pieņemtos noteikumus par publisko iepirkumu un Finanšu regulas pārskatīšanu;

         Cilvēkresursi

                  14.

                  pieņem zināšanai Iestādes apgalvojumu, ka 99 % no plānotajām štata vietām tika vai nu aizpildītas, vai līdz 2010. gada beigām tika izsludināta pieteikšanās uz vakancēm;

                  15.

                  aicina Iestādi novērst pieņemšanas darbā procedūru trūkumus, kuri mazina šo procedūru pārredzamību; it īpaši pieņem zināšanai Revīzijas palātas konstatējumu, ka Iestāde nav nodrošinājusi anonimitātes prasības ievērošanu attiecībā uz rakstiskajiem pārbaudījumiem un kvalificēšanās atzīmes vairākām atlases procesa kārtām ir noteikusi pēc tam, kad jau ir sākta izvērtēšana;

                  16.

                  ir nobažījies par to, ka Iestāde ilgāk par 12 mēnešiem atlika Iekšējās revīzijas dienesta (IRD) tāda ļoti svarīga ieteikuma īstenošanu, kurā Iestāde bija aicināta reglamentēt līguma pārjaunošanas procesus un nodrošināt lēmuma pieņemšanas procesu pārredzamību; tādēļ aicina Iestādi budžeta izpildes apstiprinātājiestādei paskaidrot šā kavējuma iemeslus un nekavējoties novērst šo trūkumu;

         Interešu konflikts un “virpuļdurvju” lietas

                  17.

                  it īpaši norāda, ka 2010. gada septembrī izskanēja ziņas par valdes priekšsēdētājas tiešo saikni ar pārtikas rūpniecību un par to, ka šī persona ir Starptautiskā Dzīves zinātnes institūta (ILSI) Eiropas nodaļas valdes locekle;

                  18.

                  uzskata – kaut arī dialogs ar nozares pārstāvjiem par produktu novērtējuma metodoloģiju ir pamatots un nepieciešams, tas nedrīkstētu mazināt Iestādes neatkarību un negatīvi ietekmēt riska novērtēšanas procedūru pareizību; tāpēc aicina Iestādi uzskatīt par interešu konfliktu to, ka Iestādes valdes, ekspertu grupu un darba grupu locekļi vai darbinieki pašlaik piedalās vai nesenā pagātnē ir piedalījušies ILSI darbībā, piemēram, ir vai ir bijuši īpašo uzdevumu grupu, zinātnisko komiteju locekļi vai konferenču vadītāji;

                  19.

                  mudina Revīzijas palātu pabeigt revīziju par interešu konfliktu situāciju Iestādē un par to iesniegt ziņojumu;

                  20.

                  atgādina, ka pašreizējā valdes priekšsēdētāja 2010. gadā nepaziņoja, ka viņa ir ILSI valdes locekle; norāda, ka ILSI saņem finansējumu no pārtikas, ķīmisko un farmaceitisko izstrādājumu ražošanas uzņēmumiem;

                  21.

                  līdz ar to uzskata, ka katrā atsevišķā gadījumā būtu rūpīgi jāanalizē šāda saņemtā informācija un iespējamie un faktiskie interešu konflikta gadījumi, lai izvērtētu Iestādes spēju visos līmeņos nodrošināt objektivitāti un neatkarību un tās veikto darbu; turklāt aicina Iestādi veikt rūpīgu savu darbinieku, ekspertu un valdes locekļu iesniegto interešu konflikta deklarāciju pārbaudi un pēc tam īstenot konkrētus pasākumus, lai izbeigtu interešu konflikta situācijas, un informēt par to sabiedrību; aicina Iestādi budžeta izpildes apstiprinātājiestādei sniegt informāciju par pārbaudes procesu un konkrēti noteiktajiem pasākumiem, līdz 2012. gada 30. jūnijam izstrādājot rakstisku ziņojumu;

                  22.

                  pieņem zināšanai Revīzijas palātas konstatējumu, ka valdes locekļu interešu deklarāciju pārbaudes process ir nepietiekami stingrs un precīzs un ka tādēļ dēļ šī procedūra var nebūt pilnīga un pārredzama;

                  23.

                  uzskata, ka, veicot produktu izvērtējumu, nebūtu jāvadās tikai pēc nozares sniegtajiem datiem, bet gan būtu pienācīgi jāņem vērā neatkarīga zinātniskā literatūra, kas ir publicēta zinātniski recenzētā žurnālā; uzsver, ka īpaša piesardzība ir nepieciešama attiecībā uz nozares ietekmi, izstrādājot pamatnostādnes un novērtējuma metodes, kurās nedrīkstētu priekšroku dot nozares finansētiem pētījumiem, kas ir balstīti uz komerciāliem apsvērumiem, un kuras būtu jāsagatavo atklātā, pārredzamā un līdzsvarotā veidā;

                  24.

                  atgādina Iestādei, ka noteikumi, ko piemēro interešu deklarācijām, būtu jāsaista ar sankciju kopumu, kuru piemēro šo noteikumu neievērošanas gadījumā; turklāt norāda, ka papildus tam Iestādei neatkarīgajā lēmumu pieņemšanas procesā galvenā uzmanība būtu jāpievērš sabiedrības interesēm, ņemot vērā visus attiecīgos datus un informāciju;

                  25.

                  konstatē, ka 2010. gada martā Vācijas NVO vērsās pie Eiropas ombuda ar sūdzību, ka Iestāde neadekvāti novērš iespējamo interešu konfliktu saistībā ar Ģenētiski modificēto organismu nodaļas vadītāja pāriešanu darbā uz biotehnoloģiju uzņēmumu 2008. gadā – mazāk par diviem mēnešiem pēc tam, kad minētajam darbiniekam beidzās darba attiecības ar Iestādi, neievērojot pārejas termiņu;

                  26.

                  uzsver ombuda secinājumu, ka Iestāde nebija veikusi rūpīgu iespējamā interešu konflikta analīzi, un aicinājumu Iestādi uzlabot veidu, kādā tā piemēro savus noteikumus un procedūras turpmākajās “virpuļdurvju” lietās; turklāt uzsver vēl vienu ombuda konstatējumu, ka darbinieku sarunas par turpmāko darbu, ko varētu uzskatīt par “virpuļdurvju” situāciju, jau pašas par sevi ir jāvērtē kā interešu konflikts, un ieteikumu Iestādei attiecīgi pieņemt stingrākus noteikumus un procedūras; aicina Iestādi informēt budžeta izpildes apstiprinātājiestādi par konkrētiem pasākumiem un to izpildes termiņiem, kas bija noteikti, lai pienācīgi novērstu ombuda secinātos trūkumus;

                  27.

                  vēlreiz mudina Iestādi veikt atbilstošus pasākumus attiecībā uz interešu konflikta un “virpuļdurvju” gadījumiem, tostarp tiem, kas tiek atklāti par valdes locekļiem, un nekavējoties informēt gan budžeta izpildes apstiprinātājiestādi, gan sabiedrību par veiktajiem pasākumiem;

                  28.

                  pieņem zināšanai Iestādes gada darbības pārskatā minēto informāciju, ka 2010. gadā Iestāde pieņēma vairākas iniciatīvas interešu konflikta novēršanas un pārvaldības jomā:

                              —

                              neatkarīga ziņojuma pasūtīšana, lai novērtētu to, kā Iestāde ir īstenojusi savu 2007. gada interešu konflikta politikas deklarāciju,

                              —

                              neatkarīga ziņojuma pasūtīšana, lai Iestādes neatkarības nodrošināšanas sistēmu salīdzinātu ar līdzvērtīgām valstu un starptautiskām organizācijām,

                              —

                              neatkarīgas un ārējas pārbaudes pabeigšana attiecībā uz interešu konflikta deklarāciju novērtējumu, ko veic Iestāde;

                  29.

                  atzinīgi vērtē to, ka Iestāde ir pieņēmusi jaunu interešu konflikta definīciju, kas balstīta uz ESAO definīciju, taču brīdina, ka ir nepieciešami papildu uzlabojumi, lai stiprinātu Iestādes politiku neatkarības jomā; jo īpaši uzsver, ka būtu jāprecizē un jāpaplašina kritēriji, ar kuriem definē interešu konfliktu, un ka tiem būtu jāattiecas arī uz pašreizējo un neseno darbību;

                  30.

                  pieņem zināšanai Iestādes apgalvojumu, ka tās politika interešu deklarāciju jomā tika pārskatīta 2011. gadā un ka tās valde pieņēma jaunu politiku attiecībā uz neatkarību un zinātnisko lēmumu pieņemšanas procesiem;

                  31.

                  konstatē, ka Iestāde ir vairākkārt vainota par interešu konflikta gadījumiem, kas, iespējams, bija saistīti ar ekspertu grupas locekļiem, jo īpaši Pārtikas piedevu un pārtikai pievienoto uzturvielu avotu grupas un Ģenētiski modificēto organismu grupas gadījumā; uzsver, ka Iestādes ekspertu grupas astoņi eksperti un tās zinātniskās komitejas sastāvs bija jāmaina 2012. gada martā un ka tiek uzraudzīta Iestādes spēja īstenot jauno politiku; tāpēc aicina Iestādi rakstiski informēt budžeta izpildes apstiprinātājiestādi līdz 2012. gada 30. jūnijam par pasākumiem, kas veikti, īstenojot jauno politiku attiecībā uz neatkarību un zinātnisko lēmumu pieņemšanas procesiem, un ievērot ESAO sniegto interešu konflikta definīciju, atjaunojot tās ekspertu grupu un zinātniskās komitejas sastāvu; vienlaikus aicina Iestādi līdz 2012. gada 30. jūnijam informēt budžeta izpildes apstiprinātājiestādi par ekspertu grupu un zinātniskās komitejas jauno sastāvu;

                  32.

                  pieņem zināšanai 2010. gada decembrī notikušo iestādes procedūru pārskatīšanu, lai nodrošinātu to pienākumu izpildi, kuri izriet no 16. panta 2. punkta un 17. un 19. panta Eiropas Savienības Civildienesta noteikumos un Eiropas Savienības Pārējo darbinieku nodarbināšanas kārtībā, kas noteikti ar Padomes Regulu (EEK, Euratom, EOTK) Nr. 259/68 (7); tika informēts, ka 2010. gadā darba attiecības ar Iestādi izbeidza 20 darbinieki, no kuriem visi aizejot saņēma vēstuli ar atgādinājumu par viņu pienākumiem pret Iestādi; aicina Iestādi vēl vairāk uzlabot noteikumu un procedūru piemērošanu, lai nepieļautu “virpuļdurvju” gadījumus, uz kuriem nesen norādījis Eiropas ombuds; uzskata, ka jebkādas problēmas, kas radušās saistībā ar Civildienesta noteikumu piemērošanu un interešu deklarācijām, apdraud Iestādes uzticamību;

                  33.

                  konstatē, ka Revīzijas palāta Iestādē ir veikusi revīziju, izstrādājot īpašo ziņojumu par interešu konfliktu pārvaldību Savienības aģentūrās, un pieņem zināšanai Revīzijas palātas informāciju, ka šis īpašais ziņojums tiks publicēts līdz 2012. gada jūnija beigām;

                  34.

                  pieņem zināšanai īpašajā ziņojumā sniegto informāciju, ka Komisija apsver iespējas mainīt turpmāk Iestādei paredzēto finansējumu un ierosināja, lai budžeta izpildes apstiprinātājiestāde un Padome pārdomātu iespēju Iestādes finansējuma struktūru daļēji veidot no ieņēmumiem par pakalpojumiem; konstatē, ka Komisija šobrīd veic ietekmes novērtējumu šajā jomā; tomēr pauž bažas par to, ka Komisijas ierosinātā jaunā finansējuma sistēma varētu ietekmēt Iestādes neatkarību;

         Darbības rezultāti

                  35.

                  pieņem zināšanai Iestādes GDP minēto informāciju, ka, 2010. gadā uzsākot “e3” programmas īstenošanu, sākās arī Iestādes efektivitātes pārbaude, ko vadīja ārēji konsultanti; ņem vērā, ka programmas sākumstadija attiecās uz programmas budžeta, struktūras un pārvaldības noteikšanu, gatavojoties strukturālai reorganizācijai, ko bija paredzēts īstenot 2011. gadā; aicina Iestādi informēt budžeta izpildes apstiprinātājiestādi par secinājumiem, kas izdarīti pārbaudes laikā, un pasākumiem, kurus Iestāde ir noteikusi un veikusi, lai tos ņemtu vērā;

                  36.

                  atzinīgi vērtē Iestādes plānus uzlabot vidējā termiņa plānošanu attiecībā uz dalībvalstu labāku iesaistīšanu Iestādes darbā un resursu labāku sadali visā Eiropā; atbalsta Iestādes centienus stiprināt tās sadarbību ar dalībvalstīm riska novērtēšanas jomā;

                  37.

                  uzsver vajadzību Iestādei nodrošināt, lai tās konsultācijas būtu ļoti kvalitatīvas un neatkarīgi izstrādātas nolūkā pilnībā garantēt Savienības nekaitīguma standartu, zinātniskās izcilības un neatkarības prasību ievērošanu attiecībā uz visiem tiem jautājumiem, kas tieši vai netieši ietekmē pārtiku un pārtikas nekaitīgumu, un augu aizsardzību; jo īpaši pārredzamības nolūkā iesaka veikt pasākumus, lai vēl vairāk pastiprinātu un uzraudzītu atbilstību iekšējiem noteikumiem par Iestādes darbinieku un piesaistīto ekspertu interešu konflikta deklarācijām;

                  38.

                  uzskata, ka Iestādes galvenie uzdevumi ir neatkarīgu zinātnisku konsultāciju sniegšana jautājumos, kas tieši vai netieši ietekmē pārtikas nekaitīgumu, riska novērtējumu veikšana, lai Savienības iestādēm, dalībvalstīm un politikas izstrādes struktūrām sniegtu stabilu zinātnisku pamatu no politikas izrietošu likumdošanas vai regulatīvu pasākumu noteikšanā, un zinātnisko datu vākšana un analīze;

         Iekšējā revīzija

                  39.

                  pieņem zināšanai, ka joprojām ir jāīsteno seši ļoti svarīgi Iekšējās revīzijas dienesta ieteikumi un trīs no tiem jau ir nokavēti vairāk par 12 mēnešiem; jo īpaši norāda, ka minētie kavējumi attiecas uz šādām jomām: informācijas drošības pārvaldība, līgumu pārjaunošanas process un lēmumu pieņemšanas procesa pārredzamība, kā arī dokumentu kārtošanas un arhivēšanas politika; tāpēc aicina Iestādi nekavējoties novērst šo trūkumu un informēt budžeta izpildes apstiprinātājiestādes par gūtajiem rezultātiem;

                  40.

                  vērš uzmanību uz iepriekšējos budžeta izpildes apstiprināšanas ziņojumos izteiktajiem ieteikumiem, kas izklāstīti šīs rezolūcijas pielikumā;

                  41.

                  attiecībā uz lēmumu par budžeta izpildes apstiprināšanu pievienotajiem horizontāla rakstura konstatējumiem norāda uz 2012. gada 10. maija rezolūciju (8) par aģentūru darbību, finanšu pārvaldību un pārbaudi.

         (1)  OV C 366, 15.12.2011., 106. lpp.

         (2)  OV L 248, 16.9.2002., 1. lpp.

         (3)  OV L 31, 1.2.2002., 1. lpp.

         (4)  OV L 357, 31.12.2002., 72. lpp.

         (5)  OV L 250, 27.9.2011., 162. lpp.

         (6)  OV L 64, 12.3.2010., 991. lpp.

         (7)  OV L 56, 4.3.1968., 1. lpp.

         (8)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).

      PIELIKUMS

         EIROPAS PARLAMENTA IEPRIEKŠĒJO GADU IETEIKUMI

                  Eiropas Pārtikas nekaitīguma iestāde

                  2006

                  2007

                  2008

                  2009

                  Darbības rezultāti

                  Nebija veikts riska novērtējums vai nebija noteikti atbilstoši darbības radītāji, vai arī nebija ieviestas tās darbību pārvaldošas reģistrējošas sistēmas vai iekšējās pārbaudes procedūras.

                  Nav

                  Aicina Iestādi noteikt SMART mērķus un RACER rādītājus, kā arī izveidot Ganta diagrammu, kas sekmētu uz rezultātu gūšanu orientētu pieeju.

                              —

                              Iesaka Iestādei stiprināt ar diferencēto apropriāciju saistīto budžeta procesu plānošanu un uzraudzību.

                              —

                              Uzsver vajadzību Iestādei nodrošināt, lai tās konsultācijas būtu ļoti kvalitatīvas un neatkarīgi izstrādātas. Iesaka pasākumus, ar kuriem vairāk sekmē un uzrauga to, kā tiek īstenoti iekšējie noteikumi par Iestādes darbinieku un piesaistīto ekspertu interešu konflikta deklarācijām.

                              —

                              Prasa Revīzijas palātai veikt Iestādes darbības rezultātu revīziju.

                  Budžeta un finanšu pārvaldība un iepirkums

                              —

                              Nebija stingri ievērots budžeta gada pārskata princips, proti, tika izdarīts liels skaits pārvietojumu un lielākā daļa – gada nogalē (31 no 49 pārvietojumiem).

                              —

                              Iepirkuma procedūru trūkumi: netika izziņoti atlases kritēriji; cenas izvērtēšanas metode nebija noteikta līdz izvērtēšanas procedūras sākumam; kvalitātes kritēriji aprakstīti pārāk vispārīgi.

                              —

                              Nebija stingri ievērots budžeta gada pārskata princips, proti, tika konstatēti paredzēto pasākumu plānošanas un tiem domātā budžeta plānošanas trūkumi.

                              —

                              Konkursa procedūru trūkumi: attiecībā uz Komisijas maksājumiem Horvātijai un Turcijai (pirmspievienošanās stratēģija) jāteic, ka budžetā tie bija jānosauc kā piešķirtie ieņēmumi. Tomēr tie ir klasificēti kā daļa no parastām Kopienas subsīdijām.

                              —

                              Nebija stingri ievērots budžeta gada pārskata princips, proti, tika konstatēti trūkumi līgumu termiņu plānošanā un uzraudzīšanā un attiecībā uz Iestādes budžetu:

                                          1)

                                          mudina Iestādi uzlabot budžeta pārvaldību, lai samazinātu pārnesto līdzekļu apjomu: 23 % 2008. gadā; 16 % 2007. gadā un 20 % 2006. gadā;

                                          2)

                                          liels apjoms saistību bija jāatceļ (37 % saistību attiecībā uz pamatdarbības pasākumiem, ko pārnesa uz nākamo gadu no 2007. gada, un 26 % – no 2006. gada).

                              —

                              Aicina Komisiju apzināt veidus, kā nodrošināt, lai pilnībā tiktu īstenots uz vajadzībām balstīts skaidras naudas pārvaldības princips – lielas skaidrās naudas rezerves (EUR 19 990 492,26).

                              —

                              Aicina Iestādi stiprināt ar diferencētajām apropriācijām saistītos budžeta procesus un budžeta daudzgadu izpildes plānošanu un uzraudzību.

                              —

                              Mudina Iestādi uzlabot budžeta pārvaldību, lai samazinātu pārnesto līdzekļu apjomu, uzsver, ka Revīzijas palāta ir īpaši izcēlusi apropriāciju pārnešanu uz nākamo gadu, kas nozīmē trūkumus Iestādes līgumu pārvaldībā un atskaišu un finanšu izmaksu pārskatu iesniegšanas uzraudzībā.

                              —

                              Revīzijas palāta norādīja, ka bija jāatceļ pamatdarbības pasākumu saistības, kas ir pārnestas uz nākamo gadu, mudina Iestādi šo situāciju uzlabot un informēt Revīzijas palātu par veiktajiem pasākumiem.

                              —

                              Norāda, ka Revīzijas palāta darīja zināmas grūtības, kas radušās, īstenojot 2009. gada darba programmu, aicina Iestādi veikt nepieciešamos pasākumus un novērst šos trūkumus.

                  Cilvēkresursi

                  Nebija noteikti izpildāmi pieņemšanas darbā mērķi

                              —

                              Iestādei izdevās sasniegt savus pieņemšanas darbā mērķus un aizpildīt 273 no 300 štata vietām, kas ir paredzētas štatu sarakstā; pieņemšanas darbā procedūru revīzijā atklājās, ka, kopumā ņemot, atlases komisija pirms vakances sludinājumā minēta termiņa nav noteikusi nedz piemērojamo atlases kritēriju prioritāšu secību, nedz arī punktu skaitu, kas nepieciešams, lai kvalificētos konkursa nākamajai kārtai

                  Nav

                  Nav

                  Iekšējā revīzija

                  Nav

                  Nav

                  Norāda, ka ir īstenoti 20 (80 %) no 25 IRD un IRN ieteikumiem.

                              —

                              Ir nobažījies par to, ka no 48 ieteikumiem viens ir uzskatāms par ārkārtīgi nozīmīgu, 27 par ļoti svarīgiem un 20 par nozīmīgiem, taču budžeta izpildes apstiprinātājiestādei nav sniegta nekāda informācija par šo ieteikumu saturu, mudina Iestādes izpilddirektoru šādu informāciju darīt zināmu.

                              —

                              Atkārtoti prasa Iestādei interešu konflikta gadījumā veikt nepieciešamos pasākumus, aicina Iestādi izvērtēt tās vadošo zinātnieku, valdes un ekspertu grupu iespējamos interešu konfliktus, lai varētu atklāt iespējamu informācijas nenorādīšanu interešu konflikta deklarācijās un laikus uz to reaģēt.


title: 2013/586/ES: Eiropas Parlamenta Lēmums ( 2013. gada 17. aprīlis ) par Eiropas Narkotiku un narkomānijas uzraudzības centra 2011. finanšu gada budžeta izpildes apstiprināšanu#Eiropas Parlamenta Rezolūcija ( 2013. gada 17. aprīlis ), ar konstatējumiem, kas ir neatņemama daļa no lēmuma par Eiropas Narkotiku un narkomānijas uzraudzības centra 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/261

         EIROPAS PARLAMENTA LĒMUMS
   (2013. gada 17. aprīlis)
   par Eiropas Narkotiku un narkomānijas uzraudzības centra 2011. finanšu gada budžeta izpildes apstiprināšanu
   (2013/586/ES)
   EIROPAS PARLAMENTS,

               —

               ņemot vērā Eiropas Narkotiku un narkomānijas uzraudzības centra 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2011. finanšu gada pārskatiem ar Centra atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006, ar ko izveido Eiropas Narkotiku un narkomānijas uzraudzības centru (4), un jo īpaši tās 15. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0071/2013),

               1.

               sniedz Eiropas Narkotiku un narkomānijas uzraudzības centra direktoram apstiprinājumu par Centra 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 123. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 376, 27.12.2006., 1. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2013. gada 17. aprīlis),
      ar konstatējumiem, kas ir neatņemama daļa no lēmuma par Eiropas Narkotiku un narkomānijas uzraudzības centra 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Narkotiku un narkomānijas uzraudzības centra 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2011. finanšu gada pārskatiem ar Centra atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006, ar ko izveido Eiropas Narkotiku un narkomānijas uzraudzības centru (4), un jo īpaši tās 15. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0071/2013),

                  A.

                  tā kā Eiropas Narkotiku un narkomānijas uzraudzības centru (“Centrs”), kurš atrodas Lisabonā, izveidoja ar Padomes Regulu (EEK) Nr. 302/93 (6);

                  B.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka Centra gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  C.

                  tā kā 2012. gada 10. maijā Parlaments sniedza Centra direktoram apstiprinājumu par Centra 2010. finanšu gada budžeta izpildi (7) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              aicināja Centru nekavējoties rīkoties, lai turpmāk paaugstinātu maksājumu apropriāciju izpildes līmeni, un informēt budžeta izpildes apstiprinātājiestādi par šajā jautājumā gūtajiem panākumiem,

                              —

                              aicināja Centru konsolidēt tā finanšu pārvaldību; atzina, ka ar narkotikām saistītie jautājumi būtu pienācīgi jāiekļauj jaunajā daudzgadu finanšu shēmā 2014.–2020. gadam,

                              —

                              mudināja Centru nekavējoties īstenot Iekšējās revīzijas dienesta (IRD) piecus ļoti svarīgos ieteikumus un informēt budžeta izpildes apstiprinātājiestādi par paveikto;

                  D.

                  tā kā Centra 2011. gada kopējais budžets bija EUR 16 274 205,07, t. i., par 2,35 % mazāks nekā 2010. gadā (EUR 15 900 323);

                  E.

                  tā kā Savienības iemaksa Centra 2011. gada budžetā bija EUR 15 400 000;

                  F.

                  tā kā 2011. gada saimnieciskās darbības rezultāts bija negatīvs, proti, EUR – 203 404,85,

         Budžeta un finanšu pārvaldība

                  1.

                  pieņem zināšanai, ka saskaņā ar gada darbības pārskatā sniegto informāciju Centra finanšu un budžeta pārvaldības rezultātā budžeta izpildes līmenis saistību un maksājumu apropriāciju jomā sasniedza gandrīz 100 %, proti:

                              —

                              1. sadaļā: 99,92 % attiecībā uz saistību apropriācijām un 99,40 % – uz maksājumu apropriācijām,

                              —

                              2. sadaļā: 99,49 % attiecībā uz saistību apropriācijām un 90,08 % – uz maksājumu apropriācijām un

                              —

                              3. sadaļā: 97,18 % attiecībā uz saistību apropriācijām un 99,86 % – uz maksājumu apropriācijām;

                  2.

                  konstatē, ka saskaņā ar Centra galīgajā gada pārskatā sniegto informāciju tas gūst šādus budžeta ieņēmumus:

                              —

                              EUR 15 400 000, ko Centram nodrošina Komisijas subsīdijas,

                              —

                              EUR 379 934,67, ko Centram maksā Norvēģija par dalību tajā,

                              —

                              EUR 400 000 – piešķirtie ieņēmumi no Pirmspievienošanās palīdzības instrumenta 3;

                  3.

                  konstatē, ka saskaņā ar gada darbības pārskatā sniegto informāciju 2011. gadā tika veikta iepirkuma un līgumu slēgšanas procedūru novērtēšana; ņem vērā Centra paziņojumu par to, ka tas, pamatojoties uz minētās novērtēšanas rezultātiem, ir izstrādājis darbības, proti, attiecībā uz i) konkursa procedūru racionalizāciju un sarunu procedūru skaita samazināšanu, ii) īpašu pasākumu īstenošanu, lai nodrošinātu, ka līgumi tiek izpildīti pareizi, un iii) tādu konkursa procedūru norisi, kas sāktas pirms 2010. gada;

                  4.

                  ņem vērā Revīzijas palātas komentārus par to, ka Centrs katru gadu maksā aptuveni EUR 275 000 par neizmantotajām biroja telpām; ņem vērā Centra atbildi, ka tas “turpina un palielina pūles šajā jomā”; prasa, lai Parlaments tiktu pilnībā informēts par turpmāk paveikto šajā jomā; prasa steidzami atrisināt šo jautājumu;

         Darbības rezultāti

                  5.

                  konstatē, ka saskaņā ar Centra gada darbības pārskatā sniegto informāciju Centrs 2011. gadā, izstrādājot integrēto sistēmu uz darbības jomām balstītai pārvaldībai un budžeta līdzekļu sadalei pa darbības jomām, sāka izmantot analītiskās grāmatvedības sistēmu; turklāt ņem vērā, ka Centrs palielināja jaudu, lai vēl vairāk uzlabotu savu plānošanas un uzraudzības sistēmu, īpašu uzmanību pievēršot darbības rādītāju izstrādei, kuru turpinās pilnveidot 2013.–2015. gada plānošanas periodam;

                  6.

                  atzīst, ka Komisija saskaņā ar Regulas (EK) Nr. 1920/2006 23. pantu 2011. gadā sāka trešo Centra darbības ārējo izvērtēšanu un tā bija jāpabeidz 2012. gadā; aicina Centru informēt budžeta izpildes apstiprinātājiestādi par pasākumiem, kas īstenoti, ņemot vērā minētās ārējās izvērtēšanas ieteikumus;

         Apropriāciju pārnešana

                  7.

                  pauž bažas par to, ka Revīzijas palāta konstatēja 51 gadījumu par kopējo summu EUR 90 053, kad uz 2012. gadu pārnestās apropriācijas neatbilda spēkā esošajām juridiskajām saistībām, un tās būtu bijis jāanulē un līdz 2011. gada beigām jāatmaksā Komisijai; norāda, ka Centrs sāka šo procesu pārāk vēlu un tādēļ IT sistēmas ierobežojumu dēļ šie līdzekļi uz gadu ir bloķēti, un tos varēs anulēt un atmaksāt tikai 2012. gada beigās; aicina Centru uzlabot savu plānošanu, lai turpmāk izvairītos no šādām situācijām;

         Atrašanās vieta

                  8.

                  konstatē, ka saskaņā ar Revīzijas palātas ziņojumā sniegto informāciju Centrs pašlaik katru gadu maksā aptuveni EUR 275 000 par neizmantotajām biroja telpām iepriekšējā ēkā un jaunajā mītnē; aicina Centru sadarbībā ar Komisiju un valstu iestādēm turpināt meklēt atbilstīgus risinājumus neizmantoto biroja telpu problēmai un informēt par to budžeta izpildes apstiprinātājiestādi;

         Finanšu līdzekļu pārvaldības politika

                  9.

                  pauž bažas par Revīzijas palātas konstatējumu attiecībā uz to, ka Centrs vēl nav pieņēmis un īstenojis finanšu līdzekļu pārvaldības politiku, lai samazinātu un izlīdzinātu finanšu risku, vienlaikus cenšoties panākt atbilstošu peļņu; ņem vērā Centra atbildes, kurās paziņots par rīcību visās minētajās jomās; aicina Centru nekavējoties veikt visus pasākumus stāvokļa labošanai, kā norādīts, un informēt budžeta izpildes apstiprinātājiestādi par pasākumiem, kas veikti šā trūkuma novēršanai;

                  10.

                  pauž bažas par to, ka Centrs vēl nav pieņēmis visaptverošu politiku par izņēmumiem un atkāpēm no izstrādātajiem procesiem un procedūrām; ņem vērā Centra atbildes, kurās paziņots par rīcību visās minētajās jomās; aicina Centru nekavējoties veikt visus pasākumus stāvokļa labošanai, kā norādīts, un informēt budžeta izpildes apstiprinātājiestādi par pasākumiem, kas veikti šā trūkuma novēršanai;

         Darbā pieņemšanas procedūras

                  11.

                  konstatē, ka saskaņā ar Revīzijas palātas ziņojumā sniegto informāciju Centrs varētu uzlabot darbā pieņemšanas procedūras; aicina Centru informēt budžeta izpildes apstiprinātājiestādi par pasākumiem, kas veikti darbā pieņemšanas procedūru uzlabošanai; uzskata, ka dažas Civildienesta noteikumu prasības var radīt ievērojamu administratīvo slogu; tādēļ mudina Komisiju atļaut zināmu vienkāršošanu Civildienesta noteikumu 110. panta piemērošanā aģentūrām;

         Grāmatvedības sistēma

                  12.

                  konstatē, ka saskaņā ar galīgajā gada pārskata sniegto informāciju Centrs ir ieviesis jaunu ienākumu struktūru, kas izveidota uzkrājumu grāmatvedības sistēmā (ABAC), lai vienkāršotu un labāk pārvaldītu iekasēšanas rīkojumus;

                  13.

                  turklāt norāda, ka Centrs pārskatīja savu uz darbības jomām balstītas pārvaldības sistēmu un definēja uz izmaksām balstītu grāmatvedības sistēmu; jo īpaši norāda, ka attiecīgās ABAC un SAP CO lietojumprogrammas ir pienācīgi konfigurētas;

         Iekšējā revīzija

                  14.

                  norāda, ka 2011. gadā IRD veica gada darbības pārskata un ticamības deklarācijas pamatelementu revīziju; norāda, ka IRD nāca klajā ar astoņiem ieteikumiem, no kuriem divi tika uzskatīti par ļoti svarīgiem un seši – par svarīgiem; aicina Centru īstenot IRD 2011. gada ieteikumus, kā arī ieteikumus, kas tika izteikti pēc agrākām IRD revīzijām un kas vēl nav īstenoti, un informēt par to budžeta izpildes apstiprinātājiestādi;

                  15.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (8) par aģentūru darbību, finanšu pārvaldību un kontroli.

         (1)  OV C 388, 15.12.2012., 123. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 376, 27.12.2006., 1. lpp.

         (5)  OV L 357, 31.12.2002., 72. lpp.

         (6)  OV L 36, 12.2.1993., 1. lpp.

         (7)  OV L 286, 17.10.2012., 206. lpp.

         (8)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).


title: 2011/562/ES: Eiropas Parlamenta Lēmums ( 2011. gada 10. maijs ) par Eiropas Savienības 2009. finanšu gada vispārējā budžeta izpildes apstiprināšanu, VIII iedaļa – Eiropas/Ombuds#Eiropas Parlamenta Rezolūcija ( 2011. gada 10. maijs ), ar konstatējumiem, kas ir neatņemama daļa no Lēmuma par Eiropas Savienības 2009. finanšu gada vispārējā budžeta izpildes apstiprināšanu, VIII iedaļa – Eiropas Ombuds

text:
               27.9.2011

               LV

               Eiropas Savienības Oficiālais Vēstnesis

               L 250/104

         EIROPAS PARLAMENTA LĒMUMS
   (2011. gada 10. maijs)
   par Eiropas Savienības 2009. finanšu gada vispārējā budžeta izpildes apstiprināšanu, VIII iedaļa – Eiropas/Ombuds
   (2011/562/ES)
   EIROPAS PARLAMENTS,

               —

               ņemot vērā Eiropas Savienības 2009. finanšu gada vispārējo budžetu (1),

               —

               ņemot vērā Eiropas Savienības galīgos gada pārskatus par 2009. finanšu gadu (SEC(2010) 963 – C7–0218/2010) (2),

               —

               ņemot vērā Eiropas Ombuda gada ziņojumu par 2009. gadā veiktajām iekšējām revīzijām, ko iestāde iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par budžeta izpildi 2009. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar Līguma par Eiropas Savienības darbību 287. pantu,

               —

               ņemot vērā EK līguma 272. panta 10. punktu un 274., 275. un 276. pantu un Līguma par Eiropas Savienības darbību 314. panta 10. punktu un 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0116/2011),

               1.

               sniedz Eiropas ombudam apstiprinājumu par 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV L 69, 13.3.2009.

      (2)  OV C 308, 12.11.2010., 1. lpp.

      (3)  OV C 303, 9.11.2010., 1. lpp.

      (4)  OV C 308, 12.11.2010., 129. lpp.

      (5)  OV L 248, 16.9.2002., 1. lpp.

      EIROPAS PARLAMENTA REZOLŪCIJA
      (2011. gada 10. maijs),
      ar konstatējumiem, kas ir neatņemama daļa no Lēmuma par Eiropas Savienības 2009. finanšu gada vispārējā budžeta izpildes apstiprināšanu, VIII iedaļa – Eiropas Ombuds
      EIROPAS PARLAMENTS,

                  —

                  ņemot vērā Eiropas Savienības 2009. finanšu gada vispārējo budžetu (1),

                  —

                  ņemot vērā Eiropas Savienības galīgos gada pārskatus par 2009. finanšu gadu (SEC(2010) 963 – C7–0218/2010) (2),

                  —

                  ņemot vērā Eiropas Ombuda gada ziņojumu par 2009. gadā veiktajām iekšējām revīzijām, ko iestāde iesniegusi budžeta izpildes apstiprinātājiestādei,

                  —

                  ņemot vērā Revīzijas palātas gada pārskatu par budžeta izpildi 2009. finanšu gadā, ar iestāžu atbildēm (3),

                  —

                  ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar Līguma par Eiropas Savienības darbību 287. pantu,

                  —

                  ņemot vērā EK līguma 272. panta 10. punktu un 274., 275. un 276. pantu un Līguma par Eiropas Savienības darbību 314. panta 10. punktu un 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0116/2011),

                  1.

                  norāda, ka 2009. gadā Eiropas Ombuda (Ombuda) rīcībā bija saistību apropriācijas par kopējo summu EUR 9 000 000 (2008. gadā – EUR 9 000 000) un to izlietojuma līmenis bija 91,98 %, kas ir zemāks nekā pārējo iestāžu vidējais rādītājs (97,69 %);

                  2.

                  atzīmē, ka, sagatavojot pārskatu par 2009. finanšu gadu, Revīzijas palāta veica Tiesas, Ombuda un Eiropas Datu aizsardzības uzraudzītāja pārraudzības un kontroles sistēmu padziļinātu novērtēšanu, tostarp veicot arī ar cilvēkresursiem un citiem administratīviem izdevumiem saistītu maksājumu papildu paraugu pārbaudi;

                  3.

                  norāda uz Revīzijas palātas konstatējumu, ka Ombuds nav pieņēmis vispārējus noteikumus par pagaidu darbinieku darbā pieņemšanas kārtību, kaut gan Eiropas Savienības pārējo darbinieku nodarbināšanas kārtības (6) 12. panta 5. punktā ir noteikts, kas tas jāizdara katrai iestādei; turklāt ar bažām norāda, ka šis trūkums var ietekmēt lielāko daļu Ombuda personāla, jo 47 no 63 amata vietām, ko Ombudam piešķīra saskaņā ar 2009. gada budžetu, ir pagaidu amata vietas;

                  4.

                  atzinīgi vērtē to, ka ombuds ir devis tā birojam rīkojumu izstrādāt noteikumus par pagaidu darbinieku darbā pieņemšanas kārtību, kuri jāpieņem, ievērojot attiecīgo Revīzijas palātas konstatējumu, un aicina ombudu savā gada darbības pārskatā ziņot par paveikto;

                  5.

                  konstatē, ka Revīzijas palāta savā gada pārskatā ir norādījusi – veicot revīziju, nav konstatētas citas nozīmīgas nepilnības, par kurām būtu jāizsaka Ombudam piezīmes;

                  6.

                  norāda, ka 2009. gadā Ombuds spējis palīdzēt gandrīz 77 % gadījumu no kopējā iesniegto sūdzību skaita un ka 70 % izmeklēšanu tas veicis mazāk nekā viena gada laikā, un atzinīgi vērtē to, ka vidējais izmeklēšanas ilgums ir samazināts līdz 9 mēnešiem (2008. gadā šis rādītājs bija 13 mēneši);

                  7.

                  ņem vērā, ka no 2010. gada 1. janvāra ir mainījusies Ombuda biroja struktūra, un aicina ombudu savā gada darbības pārskatā ziņot par šo izmaiņu ietekmi;

                  8.

                  pieņem zināšanai Iekšējā revīzijas dienesta (IRD) veiktās revīzijas, sevišķi dienesta gada darbības pārskatu, un kontroles revīziju, kura veikta saistībā ar IRD sagatavotajiem pārskatiem par komandējumu un algu aprēķina vadības un kontroles sistēmu un kuras rezultātā konstatēts, ka ir īstenotas visas šajos pārskatos norādītās darbības; norāda, ka, veicot maksājuma pieprasījumu apstrādes revīziju, ir konstatēti vairāki aspekti, kuriem vadībai jāpievērš uzmanība, un aicina ombudu nākamajā gada darbības pārskatā sniegt informāciju par paveikto;

                  9.

                  atzinīgi vērtē gada vadības plānā iekļauto galveno darbības rādītāju izpildi un to, ka ir sasniegti 2009. gadam noteiktie mērķi;

                  10.

                  atzinīgi vērtē ombuda lēmumu publiskot savu ikgadējo finanšu interešu deklarāciju un to, ka deklarācija ir publicēta Eiropas Ombuda tīmekļa vietnē;

                  11.

                  pauž atzinību par kvalitatīvo ombuda gada darbības pārskatu un atzinīgi vērtē to, ka tajā ir iekļauta informācija par pasākumiem, kas gada laikā ir veikti saistībā ar iepriekšējiem Parlamenta lēmumiem par budžeta izpildes apstiprināšanu.

         (1)  OV L 69, 13.3.2009.

         (2)  OV C 308, 12.11.2010., 1. lpp.

         (3)  OV C 303, 9.11.2010., 1. lpp.

         (4)  OV C 308, 12.11.2010., 129. lpp.

         (5)  OV L 248, 16.9.2002., 1. lpp.

         (6)  OV L 56, 4.3.1968., 1. lpp.